6. Suguelundid (küülik!)  Isasloomade suguelundid (-näärmed), seemnesarjad e. raiad, on kõhuõõnes vaid üksikutel rühmadel (ainupilulised, vaalalised, meriveiselised, elevandid, ninasarvikud, mõned putuktoidulised ja napihambulised), teistel on langenud  need kõhuõõnest välja kubemepiirkonda naha alla või spetsiaalsesse nahast kotikesse (kukuti e. munandikott). Kukuti õõs jääb kubemekanali kaudu kõhuõõnega ühendusse ja mõned loomad võivad raiad selle kaudu kõhuõõnde tagasi tõmmata (nt. hobune, jänesed, siilid). Seemnejuha, seemnepõiekesed (viimased puuduvad ainupilulistel ja kukkurloomalistel ning paljudel kiskjalistel ja vaalalistel), kusiti. Seemnevedelik väljastataksegi kuse-sugu kanali kaudu. Viljastamine sisemine ja toimub suguti e. peenise abil.  Paljudel imetajatel (kukrulised, kiskjalised, loivalised, vaalalised, närilised, käsitiivalised, poolahvilised ja mõned ahvilised) esineb sugutiluu.